钦定古今图书集成/明伦汇编/闺媛典/第082卷 > 裴润妻范氏
## 钦定古今图书集成/明伦汇编/闺媛典/第082卷 > 裴润妻范氏

按《山西通志》：“范氏，生员裴润妻。夫亡，遗四女一子，子
希度方五岁，氏哀毁，屡欲投缳，四女抱幼子环泣，日
夜哀请，得不死。苦节二十载。课希度登进士，授堂邑
令。每出氏诲，以省刑恤民，洁己报国。秩满，封太孺人。
崇祯癸未，以母节奏闻，奉旨建坊，未及举行。逆闯逼
犯太原，氏抱幼孙避北城别墅。城陷，呼老仆以幼孙”
付之，投井死。